Diari Oficial de la Generalitat Valenciana


Sumari del DOGV 7478, del 04-03-2015 (2015/1843)

RESOLUCIÓ de 23 de gener de 2015, del Servici Territorial d'Energia d'Alacant, per la qual es declara, en concret, la utilitat pública de la instal·lació elèctrica anomenada línia subterrània de 20 kV, des de suport A-400220 fins a CRO Bonalba, al terme municipal de Mutxamel, província d'Alacant. Expedient número ATLINE/2014/36/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7478

Data del DOGV
:   04-03-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/1843


Data del document
:   23-01-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 23 de gener de 2015, del Servici Territorial d'Energia d'Alacant, per la qual es declara, en concret, la utilitat pública de la instal·lació elèctrica anomenada línia subterrània de 20 kV, des de suport A-400220 fins a CRO Bonalba, al terme municipal de Mutxamel, província d'Alacant. Expedient número ATLINE/2014/36/03. [2015/1843]  
Antecedents de fet  
  
Amb data 12 de maig de 2014, Iberdrola Distribución Eléctrica, SAU, a través d'un representant acreditat de forma deguda, va presentar davant del Servici Territorial d'Energia d'Alacant una sol·licitud de declaració, en concret, d'utilitat pública, per al projecte de construcció de la línia elèctrica subterrània de 20 kV, des de suport A-400220 fins a CRO Bonalba, al terme municipal de Mutxamel, província d'Alacant.  
Junt amb l'escrit de presentació d'esta petició s'adjuntava la documentació següent:  
- Document tècnic i annex d'afeccions del projecte per a l'execució de la instal·lació esmentada.  
- Separates per a l'obtenció de l'informe corresponent de:  
· Ajuntament de Mutxamel.  
· Unitat de Carreteres a Alacant del Ministeri de Foment.  
· Relació concreta i individualitzada dels béns i drets que es consideren d'expropiació necessària per a l'establiment de la infraestructura esmentada, als efectes del reconeixement, en concret, de la utilitat pública d'eixes instal·lacions.  
El procediment administratiu corresponent a esta sol·licitud ha sigut tramitat amb l'expedient de referència ATLINE/2014/36/03, incoat a este efecte pel Servici Territorial d'Energia d'Alacant.  
La instal·lació elèctrica mencionada disposa de l'autorització administrativa i l'aprovació del projecte d'execució, concretada per mitjà de la Resolució de 5 de març de 2013, del Servici Territorial d'Energia d'Alacant de la Conselleria d'Economia, Indústria, Turisme i Ocupació, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte per a la construcció de la instal·lació anomenada línia elèctrica subterrània de 20 kV, des del suport A-400220 fins a CRO Bonalba, al terme municipal de Mutxamel, a la província d'Alacant. Expedient número ATLINE/2011/208/03.  
  
La sol·licitud de la declaració d'utilitat pública ha sigut objecte d'informació pública als efectes previstos en l'article 9 del Decret 88/2005, de 29 d'abril, i l'article 144 del Reial Decret 1955/2000, d'1 de desembre, respectivament, durant el termini de 20 dies en:  
  
- El Diari Oficial de la Comunitat Valenciana número 7398, de 7 de novembre de 2014;  
- El Butlletí Oficial de la Província d'Alacant número 220, de 17 de novembre de 2014;  
- El diari Información d'Alacant, amb data 1 de desembre de 2014.  
  
Amb la mateixa finalitat i termini es va remetre la sol·licitud inicial a l'Ajuntament de Mutxamel, per a exposar-la al tauler d'anuncis, i es va requerir a estos que, una vegada finalitzat el període de publicitat, remeteren una diligència acreditativa de l'exposició, la qual consta en l'expedient.  
D'acord amb la documentació que consta en l'expedient, no s'han presentat al·legacions.  
De conformitat amb el procediment reglamentàriament establit, a fi que, en el termini de 20 dies emeteren l'informe corresponent, es va remetre una separata de la documentació tècnica i un annex d'afeccions del projecte a les següents administracions, organismes i empreses de servici públic o d'interés general que tinguen béns o drets a càrrec seu que puguen ser afectats pel projecte, amb el resultat que, en síntesi, es detalla:  
- Ajuntament de Mutxamel. Amb data de registre d'entrada de 18 de setembre de 2014, es rep un certificat relatiu a la concessió de llicència municipal, de data 27 d'agost de 2014, per a la realització de les obres corresponents a la línia subterrània de 20 kV, des del suport A-400220 fins a CRO Bonalba, a Mutxamel, condicionada a l'obtenció de la declaració d'utilitat pública.  
- Unitat de Carreteres a Alacant del Ministeri de Foment. Amb data del 7 de novembre de 2014, emet un informe en què s'indica la necessitat de tramitar l'expedient d'autorització corresponent i s'establixen una sèrie de condicionants que han de complir les obres que es realitzen.  
Després d'haver remés al sol·licitant els pronunciaments presentats per les entitats esmentades, consta en l'expedient la manifestació de l'acceptació per aquell de cada un d'estos.  
La documentació aportada s'ajusta al que establix l'article 143 Reial Decret 1955/2000, d'1 de desembre, i conté una relació concreta i individualitzada, en la qual es descriuen, en tots els seus aspectes, material i jurídic, els béns i drets afectats.  
Les instal·lacions objecte del projecte, per a les quals se sol·licita la declaració d'utilitat pública, constituïxen instal·lacions de distribució elèctrica.  
La finalitat que es perseguix amb la construcció d'esta instal·lació és la de millorar la qualitat i continuïtat de subministrament de la xarxa de distribució, i també la de poder atendre les noves demandes de subministrament elèctric, en la zona de distribució elèctrica d'influència d'esta instal·lació.  
  
Fonaments de dret  
La instrucció i resolució d'este procediment administratiu correspon a la Generalitat, pel fet d'estar la instal·lació elèctrica objecte d'este radicada íntegrament en territori de la Comunitat Valenciana, i no estar enquadrada en les previstes en l'article 3 de la Llei 24/2013, de 26 de desembre, del Sector Elèctric, que són competència de l'Administració General de l'Estat.  
D'acord amb el que disposa l'article 4.1.b i la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 33 del Decret 193/2013, de 20 de desembre, del Consell, pel qual aprova el Reglament orgànic i funcional de la Conselleria d'Economia, Indústria, Turisme i Ocupació, correspon al Servici Territorial d'Energia d'Alacant la resolució d'este procediment.  
  
D'acord amb l'article 38.1 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constituïxen part de les xarxes de distribució.  
D'acord amb l'article 54 de la Llei 24/2013, de 26 de desembre, les instal·lacions de distribució d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per al seu establiment i de la imposició i exercici de la servitud de pas. De conformitat amb l'article 55 de la norma legal esmentada, les empreses interessades poden sol·licitar el reconeixement, en concret, de la utilitat pública de les seues instal·lacions, i per a això han d'incloure una relació concreta i individualitzada dels béns o drets que consideren d'expropiació necessària.  
De conformitat amb l'incís b de l'article 3 del Decret 88/2005, de 29 d'abril, la instal·lació està classificada dins del grup segon.  
D'acord amb els incisos a i b de l'article de l'article 14.1 del Decret 88/2005, de 29 d'abril, la construcció d'instal·lacions elèctriques compreses en el grup segon requerix l'autorització administrativa prèvia i aprovació del seu projecte d'execució.  
De conformitat amb la disposició addicional primera del Decret 88/2005, de 29 d'abril, per a la declaració, en concret, de la utilitat pública, expropiació i imposició i exercici de servitud de pas d'energia elèctrica, seran aplicables el procediment i les disposicions contingudes en el capítol V del títol VII del Reial Decret 1955/2000, d'1 de desembre.  
De conformitat amb la disposició addicional primera del Decret 88/2005, de 29 d'abril, l'òrgan competent per al reconeixement en concret d'utilitat pública de les instal·lacions elèctriques serà el que tinga atribuïda la competència per a autoritzar-lo.  
Atés el que s'ha dit més amunt i que es complixen els requisits i els procediments legals i reglamentaris establits en la legislació vigent aplicables, resolc:  
Primer  
Declarar, en concret, la utilitat pública de la instal·lació elèctrica anomenada línia elèctrica subterrània de 20 kV, des del suport A-400220 fins a CRO Bonalba, al terme municipal de Mutxamel, a la província d'Alacant, autoritzada per mitjà de la Resolució de 5 de març de 2013, del Servici Territorial d'Energia d'Alacant de la Conselleria d'Economia, Indústria, Turisme i Ocupació, per la qual s'atorga a Iberdrola Distribución Eléctrica, SAU, l'autorització administrativa i s'aprova el projecte d'execució, amb l'afecció a les finques que es detallen en l'annex a esta resolució, amb l'abast i els efectes previstos en el títol IX de la Llei 24/2013, de 26 de desembre, del Sector Elèctric, i de les seccions 2a i 3a del capítol V del títol VII del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Esta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà l'ocupació urgent als efectes de l'article 52 de la Llei de 16 de desembre de 1954, sobre Expropiació Forçosa, i Iberdrola Distribución Eléctrica, SAU, adquirix la condició de beneficiari en l'expedient expropiatori.  
  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servici públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i servicis d'estos i zones de servitud pública.  
  
Segon  
Ordenar:  
- La publicació d'esta resolució en el Diari Oficial de la Comunitat Valenciana i en el Butlletí Oficial de la Província d'Alacant.  
  
- La notificació d'esta resolució a Iberdrola Distribución Eléctrica, SAU, i a totes les administracions o organismes públics i empreses de servicis públics o servicis d'interés general que van informar o havien d'haver d'informat durant la tramitació de la declaració, en concret, de la utilitat pública, als titulars de béns i drets afectats, i també als restants interessats en l'expedient, d'acord amb el que preveu l'article 52 de la Llei de 16 de desembre de 1954, d'Expropiació Forçosa.  
  
Tot això, de conformitat amb el que disposa la disposició addicional primera del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i l'article 148.2 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Es fa saber que la publicació mencionada es realitzarà, a més, als efectes de notificació d'esta resolució a les persones interessades que siguen desconegudes, s'ignore el lloc o domicili per a fer-los la notificació o el mitjà que permeta tindre constància que elles o els seus representants l'han rebuda; tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, es podrà interposar un recurs d'alçada davant de la Direcció General d'Energia d'esta conselleria, en el termini d'un mes, comptat des de l'endemà del dia que es notifique, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
Alacant, 23 de gener de 2015.- El cap del Servici Territorial d'Energia: Ramón Esplugas Pérez.